b"\n_START_ARTICLE_\nMalm\xc3\xb6 Isstadion\n_START_PARAGRAPH_\nMalm\xc3\xb6 Isstadion er en sk\xc3\xb8jtehal i Malm\xc3\xb8 i Sverige, som er tegnet af arkitekterne Fritz Jaenecke og Sten Samuelson. Bygningen opf\xc3\xb8rtes i 1970 og var Malm\xc3\xb6 Redhawks' hjemmebane indtil Malm\xc3\xb6 Arena indviedes i 2008. Bygningen rummer lige godt 1.000 st\xc3\xa5ende tilskuere og 4.750 siddende tilskuere. I arenaen findes flere kiosker, souvenirbutikker samt en restaurant med VIP-afdeling._NEWLINE_Malm\xc3\xb6 Isstadion ligger p\xc3\xa5 stadionomr\xc3\xa5det i Malm\xc3\xb8. P\xc3\xa5 omr\xc3\xa5det findes ogs\xc3\xa5 Swedbank Stadion, som er Malm\xc3\xb6 FF's hjemmebane, Malm\xc3\xb6 Stadion, et andet anl\xc3\xa6g for fodbold, Baltiska Hallen, en indend\xc3\xb8rshal med et udseende som ligner isstadionets, samt Atleticum, et indend\xc3\xb8rs idr\xc3\xa6tsanl\xc3\xa6g til atletik. I forbindelse med disse idr\xc3\xa6tsanl\xc3\xa6g findes det yderligere tr\xc3\xa6ningsomr\xc3\xa5der og lokaler for diverse idr\xc3\xa6tsgrene._NEWLINE_Malm\xc3\xb6 Isstadion var v\xc3\xa6rtsbygning for bl.a. VM i badminton 1977 og Eurovision Song Contest 1992."